春江花月夜詞
作者：溫庭筠
朝代：唐

paragraphs: 玉樹歌闌海雲黑，花庭忽作青蕪國。
秦淮有水水無情，還向金陵漾春色。
楊家二世安九重，不御華芝嫌六龍。
百幅錦帆風力滿，連天展盡金芙蓉。
珠翠丁星復明滅，龍頭劈浪哀笳發。
千里涵空澄水魂，萬枝破鼻飄香雪。
漏轉霞高滄海西，頗黎枕上聞天雞。
蠻弦代寫曲如語，一醉昏昏天下迷。
四方傾動煙塵起，猶在濃香夢魂裏。
後主荒宮有曉鶯，飛來只隔西江水。